ਅਰਸ਼ਮ ਪਾਰਸੀ

ਅਰਸ਼ਮ ਪਾਰਸੀ (ਜਨਮ 30 ਸਤੰਬਰ, 1981) ਇਰਾਨੀ ਐਲ.ਜੀ.ਬੀ.ਟੀ. ਮਨੁੱਖੀ ਅਧਿਕਾਰ ਕਾਰਕੁੰਨ ਹੈ ਜੋ ਕੈਨੇਡਾ ਵਿੱਚ ਜਲਾਵਤਨ ਰਹਿ ਰਿਹਾ ਹੈ। ਉਹ 'ਇਰਾਨੀਅਨ ਰੇਲਰੋਡ ਫਾਰ ਕੁਈਰ ਰਫ਼ਿਉਜ਼ੀਸ' ਦਾ ਸੰਸਥਾਪਕ ਅਤੇ ਮੁਖੀ ਹੈ।

 ਨਿੱਜੀ ਜ਼ਿੰਦਗੀ 
ਪਾਰਸੀ ਦਾ ਜਨਮ ਸ਼ੀਰਾਜ਼, ਈਰਾਨ ਵਿੱਚ ਹੋਇਆ ਸੀ। ਇੱਕ ਗੇਅ ਈਰਾਨੀ ਹੋਣ ਵਜੋਂ ਉਸਨੇ 15 ਸਾਲ ਦੀ ਉਮਰ ਤਕ ਇਕੱਲਾ ਮਹਿਸੂਸ ਕੀਤਾ ਜਦੋਂ ਤੱਕ ਉਸਨੂੰ ਇੰਟਰਨੈਟ ਤੋਂ ਤਸੱਲੀ ਨਾ ਮਿਲ ਗਈ। ਪਾਰਸੀ ਨੇ ਅੰਡਰਗਰਾਊਂਡ ਗੇਅ ਸੰਸਥਾਵਾਂ ਲਈ ਸਵੈ-ਸੇਵੀ ਕੰਮ ਕਰਨਾ ਸ਼ੁਰੂ ਕੀਤਾ। 19 ਸਾਲ ਦੀ ਉਮਰ ਵਿੱਚ, ਉਸਨੇ ਪੀ.ਜੀ.ਐਲ.ਓ. ਲਈ ਕੰਮ ਕਰਨਾ ਸ਼ੁਰੂ ਕੀਤਾ ਅਤੇ ਐਚ.ਆਈ.ਵੀ. ਟੈਸਟ ਲਈ ਡਾਕਟਰਾਂ ਨਾਲ ਨੈੱਟਵਰਕ ਕੀਤਾ। ਉਸਨੇ ਆਤਮ ਹੱਤਿਆ ਕਰਨ ਵਾਲੇ ਗੇਅ ਕਿਸ਼ੋਰਾਂ ਦੀਆਂ ਈਮੇਲਾਂ ਦਾ ਜਵਾਬ ਦਿੱਤਾ। ਸਮਲਿੰਗੀਤਾ ਵਿਰੁੱਧ ਸਖ਼ਤ ਕਾਨੂੰਨਾਂ ਨੇ ਪਾਰਸੀ ਨੂੰ ਮਿੱਤਰਾਂ ਅਤੇ ਪਰਿਵਾਰ ਤੋਂ ਆਪਣਾ ਕੰਮ ਗੁਪਤ ਰੱਖਣ ਲਈ ਮਜ਼ਬੂਰ ਕੀਤਾ। ਪਰ ਮਾਰਚ 2005 ਵਿੱਚ ਪਾਰਸੀ ਨੂੰ ਅਹਿਸਾਸ ਹੋਇਆ ਕਿ ਪੁਲਿਸ ਉਸ ਦੀ ਭਾਲ ਕਰ ਰਹੀ ਹੈ ਅਤੇ ਉਹ ਈਰਾਨ ਤੋਂ ਤੁਰਕੀ ਭੱਜ ਗਿਆ, ਜਿੱਥੇ ਉਸਨੇ 13 ਮਹੀਨੇ ਬਿਤਾਏ। ਈਰਾਨ ਪਰਤਣ ਵਿੱਚ ਅਸਮਰਥ, ਪਾਰਸੀ ਟੋਰਾਂਟੋ, ਓਂਟਾਰੀਓ, ਕੈਨੇਡਾ ਵਿੱਚ ਰਹਿੰਦਾ ਹੈ।

 ਸਰਗਰਮਤਾ 
2001 ਵਿੱਚ ਪਾਰਸੀ ਨੇ ਇੱਕ ਛੋਟਾ ਜਿਹਾ ਐਲ.ਜੀ.ਬੀ.ਟੀ. ਸਮੂਹ ਓਨਲਾਈਨ ਬਣਾਇਆ ਸੀ, ਜਿਸਨੂੰ ਰੰਗੀਨ ਕਮਨ (ਰੇਨਬੋ ਗਰੁੱਪ) ਕਿਹਾ ਜਾਂਦਾ ਹੈ, ਜਿਸਦਾ ਨਾਮ 2004 ਵਿੱਚ ਪਰਸੀ ਗੇਅ ਅਤੇ ਲੈਸਬੀਅਨ ਸੰਗਠਨ ਰੱਖਿਆ ਗਿਆ। ਕਿਉਂਕਿ ਈਰਾਨ ਵਿੱਚ ਪੀ.ਜੀ.ਐਲ.ਓ. ਨੂੰ ਮਾਨਤਾ ਨਹੀਂ ਦਿੱਤੀ ਗਈ ਸੀ, ਤਾਂ ਪਾਰਸੀ ਦੇ ਇੱਕ ਦੋਸਤ ਨੇ ਨਾਰਵੇ ਵਿੱਚ ਅਧਿਕਾਰਤ ਤੌਰ 'ਤੇ ਰਜਿਸਟਰਡ ਪੀ.ਜੀ.ਐਲ.ਓ. ਕੀਤਾ। ਬਾਅਦ ਵਿੱਚ ਪੀ.ਜੀ.ਐਲ.ਓ. 2006 ਵਿੱਚ ਪਾਰਸੀ ਦੀ ਟੋਰਾਂਟੋ ਅਧਾਰਤ ਈਰਾਨੀ ਕੁਈਰ ਆਰਗੇਨਾਈਜ਼ੇਸ਼ਨ (ਆਈ.ਆਰ.ਕਿਉ.ਓ) ਦੀ ਬੁਨਿਆਦ ਬਣ ਗਈ। ਬਾਅਦ ਵਿੱਚ ਪਾਰਸੀ ਨੇ ਆਈ.ਆਰ.ਕਿਉ.ਓ. ਛੱਡ ਦਿੱਤਾ ਅਤੇ 2008 ਵਿੱਚ ਇਰਾਨੀਅਨ ਰੇਲਰੋਡ ਫਾਰ ਕੁਈਰ ਰਫ਼ਿਉਜ਼ੀਸ ਦੀ ਸਥਾਪਨਾ ਕੀਤੀ। ਸੰਸਥਾ ਦਾ ਮੁੱਖ ਦਫਤਰ ਟੋਰਾਂਟੋ, ਓਂਟਾਰੀਓ, ਕੈਨੇਡਾ ਵਿੱਚ ਹੈ ਅਤੇ ਉਹ ਦੁਨੀਆ ਭਰ ਵਿੱਚ ਸਵੈ-ਪਛਾਣ ਪ੍ਰਾਪਤ ਈਰਾਨੀ ਐਲ.ਜੀ.ਬੀ.ਟੀ.ਜ਼ ਨੂੰ ਸੇਵਾਵਾਂ ਪ੍ਰਦਾਨ ਕਰਦੇ ਹਨ।

 ਅੰਤਰਰਾਸ਼ਟਰੀ ਮਾਨਤਾ 
ਅਪ੍ਰੈਲ 2008 ਵਿੱਚ ਈਰਾਨੀ ਕੁਈਰ ਆਰਗੇਨਾਈਜੇਸ਼ਨ (ਆਈ.ਆਰ.ਕਿਉ.ਓ.) ਦੇ ਸਾਬਕਾ ਸੰਗਠਨ ਨਾਮ ਨੂੰ ਨਿਊਯਾਰਕ ਅਧਾਰਤ ਅੰਤਰਰਾਸ਼ਟਰੀ ਗੇਅ ਅਤੇ ਲੈਸਬੀਅਨ ਮਨੁੱਖੀ ਅਧਿਕਾਰ ਕਮਿਸ਼ਨ (ਆਈਜੀਐਲਐਚਆਰਸੀ) ਦੁਆਰਾ 2008 ਵਿੱਚ ਫੇਲੀਪਾ ਡੀ ਸੂਜ਼ਾ ਅਵਾਰਡ ਨਾਲ ਸਨਮਾਨਿਤ ਕੀਤਾ ਗਿਆ ਸੀ। ਦੋ ਮਹੀਨਿਆਂ ਬਾਅਦ ਪਾਰਸੀ ਦੇ ਕੰਮ ਨੂੰ ਮਾਨਵ ਅਧਿਕਾਰਾਂ ਵਿੱਚ ਐਕਸੀਲੈਂਸ ਲਈ ਪ੍ਰਾਈਡ ਟੋਰਾਂਟੋ ਅਵਾਰਡ ਨਾਲ ਮਾਨਤਾ ਮਿਲੀ। ਜੂਨ 2015 ਵਿੱਚ ਪਾਰਸੀ ਨੂੰ ਲੋਗੋ ਟੀਵੀ ਦੁਆਰਾ ਅੰਤਰਰਾਸ਼ਟਰੀ ਟ੍ਰੇਲਬਲੇਜ਼ਰ ਲਈ ਸਨਮਾਨਿਤ ਕੀਤਾ ਗਿਆ ਸੀ। ਪਾਰਸੀ ਨੂੰ ਕੈਨੇਡੀਅਨ ਮਿਊਜ਼ੀਅਮ ਫਾਰ ਹਿਊਮਨ ਰਾਈਟਸ ਦੀਆਂ ਦੋ ਗੈਲਰੀਆਂ ਵਿੱਚ ਪ੍ਰਦਰਸ਼ਤ ਕੀਤਾ ਜਾ ਰਿਹਾ ਹੈ ਜੋ ਵਿਨੀਪੈਗ, ਮੈਨੀਟੋਬਾ ਵਿੱਚ ਸਥਿਤ ਹੈ। ਪਾਰਸੀ ਅਤੇ ਮਰੀਨਾ ਨੇਮਤ ਸਿਰਫ ਦੋ ਈਰਾਨ ਹਨ, ਜੋ ਅਜਾਇਬ ਘਰ ਲਈ ਚੁਣੇ ਗਏ ਸਨ।

 ਦਸਤਾਵੇਜ਼ੀ 
ਪਾਰਸੀ ਦਾ ਈਰਾਨ ਅਤੇ ਮੱਧ ਪੂਰਬ ਵਿੱਚ ਐਲ.ਜੀ.ਬੀ.ਟੀ. ਲੋਕਾਂ ਦੇ ਅਧਿਕਾਰਾਂ ਬਾਰੇ ਬਹੁਤ ਸਾਰੇ ਪ੍ਰਮੁੱਖ ਅੰਤਰਰਾਸ਼ਟਰੀ ਮੀਡੀਆ ਦੁਆਰਾ ਇੰਟਰਵਿਉ ਕੀਤਾ ਗਿਆ ਸੀ ਅਤੇ 2007 ਵਿੱਚ ਈਰਾਨ ਵਿੱਚ ਸੀ.ਬੀ.ਸੀ. ਗੇਅ, ਪਰਵੇਜ਼ ਸ਼ਰਮਾ ਦੁਆਰਾ 'ਅ ਜਿਹਾਦ ਫਾਰ ਲਵ', ਅਤੇ ਬੀ.ਬੀ.ਸੀ. 'ਸਮੇਤ ਕਈ ਦਸਤਾਵੇਜ਼ਾਂ ਵਿੱਚ ਵੀ ਸ਼ਾਮਲ ਕੀਤਾ ਗਿਆ ਸੀ।

 ਸਿਵਲ ਮਾਣਹਾਨੀ ਦਾ ਮੁਕੱਦਮਾ 
23 ਅਪ੍ਰੈਲ 2018 ਨੂੰ ਟੋਰਾਂਟੋ ਸਮਾਲ ਕਲੇਮਜ਼ ਕੋਰਟ ਨੇ ਪਾਰਸੀ ਨੂੰ ਅਗਿਆਤ ਵੈਬਸਾਈਟ "ਇਨਸਾਫ 4 ਐਲਜੀਬੀਟੀ ਡਾਟਕਾਮ" ਉੱਤੇ ਹੋਣ ਵਾਲੀਆਂ ਗਤੀਵਿਧੀਆਂ ਲਈ ਸੋਹੀਲਾ ਅਮਨਤੋਰਾਬੀ, ਜਿਸ ਨੂੰ ਸ਼ਾਦੀ ਅਮੀਨ ਵੀ ਕਿਹਾ ਜਾਂਦਾ ਹੈ, ਦੀ ਮਾਣਹਾਨੀ ਲਈ ਦੋਸ਼ੀ ਪਾਇਆ ਗਿਆ ਸੀ।

 ਹਵਾਲੇ 

 ਬਾਹਰੀ ਲਿੰਕ 
 ਅਰਸ਼ਮ ਪਾਰਸੀ ਦੀ ਅਧਿਕਾਰਤ ਵੈੱਬਸਾਈਟ 
 ਆਈਆਰਕਿਉਆਰ ਦੀ ਅਧਿਕਾਰਤ ਵੈਬਸਾਈਟ

ਸ਼੍ਰੇਣੀ:ਜ਼ਿੰਦਾ ਲੋਕ
ਸ਼੍ਰੇਣੀ:ਕੈਨੇਡਾ ਦੇ ਐਲਜੀਬੀਟੀ ਅਧਿਕਾਰ ਕਾਰਕੁੰਨ
ਸ਼੍ਰੇਣੀ:ਐਲਬੀਜੀਟੀ ਮੁਸਲਿਮ
ਸ਼੍ਰੇਣੀ:ਜਨਮ 1981
ਸ਼੍ਰੇਣੀ:ਐਲਜੀਬੀਟੀ ਅਧਿਕਾਰ ਕਾਰਕੁੰਨ
ਸ਼੍ਰੇਣੀ:ਇਰਾਨ ਤੋਂ ਐਲਜੀਬੀਟੀ ਅਧਿਕਾਰ ਕਾਰਕੁੰਨ
ਸ਼੍ਰੇਣੀ:ਇਰਾਨ ਦੇ ਐਲਜੀਬੀਟੀ ਲੋਕ